**Ministru kabineta noteikumu “Grozījumi Ministru kabineta 2017. gada 28. februāra noteikumos Nr.108 “Publisko elektronisko iepirkumu noteikumi””**

**projekta sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | 1. 2018. gada 20. septembra likums “Grozījumi Publisko iepirkumu likumā”, ar kuru Publisko iepirkumu likuma (turpmāk – PIL) 42. panta pirmās daļas 1.punkta d) apakšpunkts izteikts jaunā redakcijā, kas stājas spēkā ar 2019. gada 1. janvāri; 2. PIL 9. panta divdesmit otrā daļa, kas paredz deleģējumu Ministru kabinetam noteikt informācijas sistēmu, kurā iegūstama informācija, lai pārbaudītu, vai pretendents nav izslēdzams no dalības iepirkumā un vai kandidāts vai pretendents nav izslēdzams no dalības iepirkuma procedūrā, kā arī pārbaudāmās informācijas apstrādes mērķi un apjomu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Eiropas Parlamenta un Padomes 2017. gada 15. marta direktīva Nr.2017/541 par terorisma apkarošanu un ar ko aizstāj Padomes Pamatlēmumu 2002/475/TI un groza Padomes Lēmumu 2005/671/TI (turpmāk – direktīva), noteic, ka dalībvalstīm direktīva nacionālajos tiesību aktos jātransponē līdz 2018. gada 8. septembrim.  2018. gada 23. maijā stājās spēkā grozījumi Krimināllikumā, ar kuriem daļēji tika transponētas direktīvas normas.  Ņemot vērā, ka ar direktīvu un grozījumiem Krimināllikumā tiek paplašināts ”terorisma’’ jēdziens un izpratne, tad tika paplašināts PIL 42. panta pirmās daļas 1.punkta d) apakšpunkta tvērums atbilstoši Krimināllikuma un direktīvas tvērumam.  Pamatojoties uz minēto, ir jāveic attiecīgas izmaiņas Ministru kabineta 2017. gada 28. februāra noteikumos Nr.108 “Publisko elektronisko iepirkumu noteikumi” (turpmāk – PEIN) ietvertajā iepirkumu procedūru dalībnieku izslēgšanas nosacījumu uzskaitījumā.  Ministru kabineta noteikumu “Grozījumi Ministru kabineta 2017. gada 28. februāra noteikumos Nr.108 “Publisko elektronisko iepirkumu noteikumi”” projekts (turpmāk – Projekts) papildina PEIN 12.pielikumu “Sodu reģistrā pārbaudāmās tiesību normas e-izziņas vajadzībām” ar jaunām pārbaudāmajām tiesību normām attiecībā uz iepirkumu procedūras dalībnieku izslēgšanas nosacījumiem (Krimināllikuma 79.3 pants 79.5 pants, ar terorismu saistīti noziedzīgi nodarījumi).  PEIN 2.pielikumā jāveic izmaiņas, kas saistītas ar papildu informācijas norādīšanu publiskās elektronisko iepirkumu sistēmas dalībnieka reģistrācijas pieteikumā, lai padarītu efektīvāku elektronisko iepirkumu procesu saistībā ar Eiropas vienotā iepirkuma procedūras dokumenta (turpmāk - ESPD) piemērošanu iepirkumu procedūrās.  Projekts papildina PEIN 2.pielikumu “E-iepirkumu sistēmas dalībnieka reģistrācijas pieteikums un sākotnējā administratora pilnvarojums” ar jauniem rekvizītu laukiem, precizējot dalībnieka reģistrācijas pieteikumā norādāmos datus:   * dalībnieka uzņēmuma veids (mikro uzņēmums, vidējais uzņēmums, mazais uzņēmums, lielais uzņēmums); * dalībnieka reģistrācijas numura veids.   Paredzēts izmantot šos datus ESPD, nodrošinot iespēju piedalīties pārrobežu iepirkumu procedūrās. |
| 3. | Projekta izstrādē iesaistītās institūcijas un publiskas personas kapitālsabiedrības | Vides aizsardzības un reģionālās attīstības ministrija, Valsts reģionālās attīstības aģentūra. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Publisko elektronisko iepirkumu sistēmas lietotāji (iepirkumu veicēji).  Juridiskas un fiziskas personas (piegādātāji), kas piedāvā tirgū pakalpojumus, preces un būvdarbus un kas piedalās iepirkumos, un iepirkuma procedūrās (precīzs skaits nav nosakāms). |
| 2. | Tiesiskā regulējuma ietekme uz tautsaimniecību un administratīvo slogu | Projekts nerada papildu ietekmi uz tautsaimniecību un administratīvo slogu. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Par projektu veiktas klātienes tikšanās un apspriedes ar Valsts reģionālās attīstības aģentūru. |
| 2. | Sabiedrības līdzdalība projekta izstrādē | Projekts kopā ar paziņojumu par līdzdalības iespējām tiesību akta izstrādes procesā 2018. gada oktobrī ievietots Vides aizsardzības un reģionālās attīstības ministrijas tīmekļvietnes [www.varam.gov.lv](http://www.varam.gov.lv) sadaļā “Sabiedrības līdzdalība”, aicinot sabiedrību izteikt savu viedokli, iesniedzot ministrijai priekšlikumus rakstiskā vai mutiskā veidā. |
| 3. | Sabiedrības līdzdalības rezultāti | Iebildumi un priekšlikumi par projektu tiks vērtēti pēc to saņemšanas. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Valsts reģionālās attīstības aģentūra,  Iekšlietu ministrijas Informācijas centrs. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta īstenošana tiks veikta esošo cilvēkresursu ietvaros.  Projekts neparedz jaunu institūciju izveidi, likvidāciju vai reorganizāciju.  Projekts negroza iesaistīto institūciju funkcijas un uzdevumus. |
| 3. | Cita informācija | Nav. |

Vides aizsardzības un reģionālās Kaspars Gerhards

attīstības ministrs

Igaune 66016780

ingrida.igaune@varam.gov.lv

Kalējs 67350654

juris.kalejs@vraa.gov.lv